CELEX: C2004/262/90
Language: el
Date: 2004-10-23 00:00:00
Title: Υπόθεση Τ-319/04: Προσφυγή της Port Support Customs Rotterdam B.V. κατά της Επιτροπής των Ευρωπαϊκών Κοινοτήτων που ασκήθηκε στις 27 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/48
            
         Προσφυγή της Port Support Customs Rotterdam B.V. κατά της Επιτροπής των Ευρωπαϊκών Κοινοτήτων που ασκήθηκε στις 27 Ιουλίου 2004
   (Υπόθεση Τ-319/04)
   (2004/C 262/90)
   Γλώσσα διαδικασίας: η ολλανδική
   Η εταιρία Port Support Customs Rotterdam B.V., με έδρα το Ρότερνταμ (Κάτω Χώρες), εκπροσωπούμενη από τον A. T. M. Jansen, άσκησε στις 27 Ιουλίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της καθής της 18ης Μαΐου 2004,
            
         
               —
            
            
               να υποχρεώσει την καθής να παράσχει στην προσφεύγουσα τα ζητηθέντα πληροφοριακά στοιχεία και να της αποστείλει αντίγραφο των ζητηθέντων εγγράφων.
            
         Λόγοι ακυρώσεως και κύρια επιχειρήματα:
   Η προσφεύγουσα ζήτησε πρόσβαση στην έκθεση που συνέταξε μια αποστολή της Υπηρεσίας Καταπολεμήσεως της Απάτης σχετικά με είδη υποδήσεως και ενδύσεως από την Καμπότζη. Η προσφεύγουσα απέκτησε μόνο μερική πρόσβαση στη έκθεση, οπότε ζήτησε πρόσβαση και στο μη δημοσιοποιημένο μέρος της εκθέσεως. Η προσφεύγουσα δεν απέκτησε την πρόσβαση αυτή.
   Προς στήριξη της προσφυγής της, η προσφεύγουσα προβάλλει παράβαση του άρθρου 8 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (1). Η προσφεύγουσα ισχυρίζεται ότι η Επιτροπή δεν έδωσε απάντηση στην επιβεβαιωτική αίτηση της προσφεύγουσας.
   
      (1)  ΕΕ L 145, σ. 43.